પાછલા ઘણા સમયથી વોટ્સએપ દ્વારા ફેલાયેલી ફેક માહિતીના કારણે દેશમાં લોકોની ભીડ દ્વારા નિર્દોષ લોકોને માર મારવાની ઘટનાઓ બની છે. આવી ઘટનાઓમાં અત્યાર સુધીમાં 20થી વધુ લોકોના મોત થઈ ગયા છે. તેના પર ઉઠી રહેલા સવાલો અને સરકારના કડક વલણથી વોટ્સએપએ વૈશ્વિક સ્તર પર રિસર્ચરો માટે એવોર્ડ આપવાની જાહેરાત કરી છે. જે ફેક ન્યૂઝ રોકવા માટે કોઈ નવી રીત શોધશે. દુનિયાના 180 દેશોમાં સર્વિસ આપનારી આ મેસેજિંગ સર્વિસના ભારતમાં 20 કરોડથી વધારે યુઝર્સ છે.